पाएं अपने शहर की ताज़ा ख़बरें और फ्री ई-पेपरडाउनलोड करें
बेलवा पंचायत के टेंगरमाड़ी गांव के पास से होकर बहने वाली डोंक नदी में गुरुवार को अज्ञात युवती का शव मिलने से सनसनी फैल गई। नदी में युवती का शव देखने के बाद ग्रामीणों में अफरा-तफरी मच गई। नदी किनारे लोगों की भीड़ लग गई। ग्रामीणों द्वारा शव देखने की सूचना किशनगंज प्रशासन को दी गई। प्रशासन ने नदी से शव निकाल कर पोस्टमार्टम के लिए सदर अस्पताल भेज दिया। यह हत्या है या हादसा इसकी पुष्टि जांच के बाद हो पाएगी। प्रशासन द्वारा युवती की पहचान एवं हादसा का कारणों का पता लगाया जा रहा है। मौके पर बेलवा के फैयाज आलम, जमील अख्तर, राहीद आलम, नदीम अख्तर, अंसार आलम, नुरुज्जमा, आजम सहित दर्जनों ग्रामीण मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn